Aug 10,2018
ఐకియా స్టోర్‌ ప్రారంభం
నవతెలంగాణ, వాణిజ్య విభాగం: హైదరాబాద్‌ నగరంలో అంతర్జాతీయ వాణిజ్య సంస్థలు పెట్టుబడులు పెట్టేందుకు మొగ్గు చూపుతున్నాయని రాష్ట్ర ఐటీ శాఖ మంత్రి కె.తారక రామారావు అన్నారు. హైటెక్‌ సిటీ సమీపంలో దేశంలోనే మొట్టమొదటి ఐకియ పర్నిచర్‌ షోరూమ్‌న గురువారం ఆయన ప్రారంభించారు. ఐకియ ద్వారా దాదాపు 2వేల మందికి ప్రత్యక్షంగా, 3 వేల మందికి పరోక్షంగా ఉపాధి అవకాశాలు లభిస్తాయని మంత్రి తెలిపారు. భారతదేశంలో మొత్తం రూ.10,500 కోట్ల పెట్టుబడి పెట్టాలని తమ లక్ష్యంకాగా.. ఇప్పటికే వివిధ ప్రాజెక్టుల మీద రూ.4,500 కోట్లు వెచ్చించామని ఐకియా భారత సీఈఓ పీటర్‌ బెట్జెల్‌ తెలిపారు. ఇందులో హైదరాబాద్‌ స్టోరు కోసం రూ.1,000 కోట్లు ఖర్చు చేశామని చెప్పారు. ఇంట్లో ఉపయోగపడే చిన్న వస్తువుల మొదలు.. గది అలంకరణ సామాగ్రి, ఫర్నిచర్‌ ఇలా దాదాపు 7,500వరకూ వస్తువులను ఈ స్టోరులో అందుబాటులో ఉంచామన్నారు. వంటగది, పడక గది, హాలు తదితరాల నమూనాలు కూడా చూడొచ్చని తెలిపారు. తాము విక్రయించే వస్తువుల్లో 20శాతం వరకూ ఇక్కడ తయారైనవే ఉంటాయనీ, మున్ముందు ఇంకా పెరిగే అవకాశం ఉందని చెప్పారు. దీనికోసం స్థానిక తయారీదారులు, సరఫరాదారులతో ఒప్పందాలు కుదుర్చుకున్నామని తెలిపారు.
స్టోర్‌ వద్ద తీవ్ర తోపులాట..
ఐకియా సంస్థ తన స్టోర్‌ ప్రారంభోత్సవం సందర్భంగా వన్‌ ప్లస్‌ వన్‌ ఆఫర్‌ తో పాటు దాదాపు 1000 రకాల ఉత్పత్తుల ధర రూ.200 లోపు విక్రయి స్తున్నట్టుగా ప్రకటించడంతో ఆఫర్లను అందిపుచ్చుకొనేందుకు తొలిరోజే పెద్ద సంఖ్యలు వినియోగదారులు తరలి వచ్చారు. ఓకే సారి భారీ జనం తరలిరా వడంతో వారిని సెక్యూరిటీ సిబ్బంది అదుపుచేయలేక పోయారు. జనాలు బారికే ట్లను తోసుకుంటూ లోపలికి వెళ్లేందుకు ప్రయత్నించారు. దీంతో స్టోర్‌ వద్ద తీవ్ర తోపులాట జరిగింది. కొంతసేపు స్థానికంగా ఉద్రిక్తత పరిస్థితి నెలకొంది. లోపులా టలో పలువురికి తీవ్ర గాయాలయ్యాయి. గాయపడిన వారిలో మహిళలూ ఉన్నారు.
మీ స్నేహితులకు రికమెండ్ చెయ్యండి